Source: https://www.zakonypreludi.sk/print/zz/2008-415/znenie-20090101.htm
Timestamp: 2020-03-31 15:32:14+00:00

Document:
415/2008 Z. z. Vyhláška o spôsobe vedenia oddelenej evidencie skutočností účtovníctva | Znenie 01.01.2009
Vyhláška č. 415/2008 Z. z.Vyhláška Úradu pre reguláciu sieťových odvetví o spôsobe vedenia oddelenej evidencie skutočností, ktoré sú predmetom účtovníctva, o spôsobe vedenia oddelenej evidencie nákladov, výnosov, aktív a pasív a predkladaní výstupov z oddelenej evidencie
https://www.zakonypreludi.sk/zz/2008-415
Čiastka 151/2008
a) výrobcu
1. elektriny,1)
2. plynu,2)
b) prevádzkovateľa
1. prenosovej sústavy,3)
2. distribučnej sústavy,4)
3. prepravnej siete,5)
4. distribučnej siete,6)
5. zásobníka,7)
c) dodávateľa
1. elektriny,8)
2. plynu.9)
a) v elektroenergetike za
1. výrobu elektriny,
2. prenos elektriny,10)
3. distribúciu elektriny,11)
4. dodávku elektriny odberateľovi v domácnosti,12)
5. dodávku elektriny odberateľovi mimo domácnosti,13)
6. inú činnosť podľa predmetu podnikania,
b) v plynárenstve za
1. výrobu zemného plynu,
2. prepravu plynu,14)
3. distribúciu plynu,15)
4. uskladňovanie plynu,16)
5. dodávku plynu odberateľovi plynu v domácnosti,17)
6. dodávku plynu odberateľovi plynu mimo domácnosti,18)
7. inú činnosť podľa predmetu podnikania.
(1) Oddelená evidencia skutočností, ktoré sú predmetom účtovníctva, sa zostavuje za obdobie kalendárneho roka, bez ohľadu na účtovné obdobie, za ktoré sa zostavuje účtovná závierka.19)
(2) V oddelenej evidencii podľa § 4 a 5 sa navzájom nekompenzujú výnosy s nákladmi ani aktíva s pasívami.
(3) Oddelená evidencia sa vedie preukázateľným spôsobom vo väzbe na účtovníctvo výrobcu, prevádzkovateľa a dodávateľa.
(4) Oddelená evidencia s výnimkou odseku 5 sa vedie spôsobom ustanoveným v prílohách č. 1 až 10.
(5) V obmedzenom rozsahu podľa prílohy č.11 sa vedie oddelená evidencia u malého subjektu, ktorým je výrobca, prevádzkovateľ a dodávateľ, ktorý podľa povolenia na podnikanie
a) v elektroenergetike vyrába elektrinu v objeme do 1 000 000 MWh,
b) v elektroenergetike alebo plynárenstve na distribúciu elektriny alebo plynu prevádzkuje distribučnú sústavu alebo distribučnú sieť, ktorej počet odberných miest nepresahuje 100 000,
c) v elektroenergetike na dodávku elektriny dodáva elektrinu odberateľom elektriny v objeme menšom ako 100 000 MWh,
d) v plynárenstve na distribúciu a dodávku plynu prevádzkuje distribučnú sieť, ktorej počet odberných miest nepresahuje 100 000, a dodáva plyn odberateľom plynu, ktorí sú pripojení k tejto distribučnej sieti.
(6) Na vedenie oddelenej evidencie sa primerane použijú ustanovenia osobitného predpisu o rámcovej účtovej osnove a účtovom rozvrhu.20)
(1) Oddelená evidencia zahŕňa údaje o prvotných nákladoch a výnosoch priamo súvisiacich s činnosťou podľa § 2, ako aj náklady súvisiace s viacerými činnosťami (ďalej len „druhotné náklady“). Oddelená evidencia sa vedie zo skutočností, o ktorých účtuje výrobca, prevádzkovateľ a dodávateľ vo svojom účtovníctve a ktoré eviduje spôsobom ustanoveným v tabuľkách podľa príloh č. 1 až 11.
(2) Prvotné náklady a výnosy, ktoré priamo súvisia so sledovanou činnosťou, sa u výrobcu, prevádzkovateľa a dodávateľa v oddelenej evidencii evidujú podľa výkazu ziskov a strát tak, že každý nákladový a výnosový druh sa eviduje oddelene z hľadiska druhu a miesta vzniku, v súlade s organizačnými a riadiacimi aktmi výrobcu, prevádzkovateľa a dodávateľa.
(3) Druhotné náklady sa rozvrhujú na činnosť podľa § 2 v závislosti od organizačného usporiadania výrobcu, prevádzkovateľa alebo dodávateľa v súlade so schválenými pravidlami pre ich rozvrhovanie.21)
(4) Náklady a výnosy za činnosť podľa § 2 s výnimkou malého subjektu podľa § 3 ods. 5 sa evidujú u výrobcu
a) elektriny podľa tabuliek č. 1 až 3 prílohy č. 1 a podľa tabuľky č. 59 prílohy č. 10,
b) plynu podľa tabuliek č. 41 a 42 prílohy č. 6 a podľa tabuľky č. 59 prílohy č. 10.
(5) Náklady a výnosy za činnosť podľa § 2 s výnimkou malého subjektu podľa § 3 ods. 5 sa evidujú u prevádzkovateľa
a) prenosovej sústavy v tabuľkách č. 8 až 13 prílohy č. 2 a v tabuľke č. 59 prílohy č. 10,
b) distribučnej sústavy v tabuľkách č. 19 až 22 prílohy č. 3 a v tabuľke č. 59 prílohy č. 10,
c) prepravnej siete v tabuľkách č. 27 až 29 prílohy č. 4, v tabuľkách č. 41 a 42 prílohy č. 6 a v tabuľke č. 59 prílohy č. 10,
d) distribučnej siete v tabuľkách č. 33 až 35 prílohy č. 5 a v tabuľkách č. 41 a 42 prílohy č. 6 a v tabuľke č. 59 prílohy č. 10,
e) zásobníka v tabuľkách č. 41 a 42 prílohy č. 6 a v tabuľke č. 59 prílohy č. 10.
(6) Náklady a výnosy za činnosť podľa § 2 s výnimkou malého subjektu podľa § 3 ods. 5 sa evidujú u dodávateľa
a) elektriny v tabuľkách č. 46 až 48 prílohy č. 8 a v tabuľke č. 59 prílohy č. 10,
b) plynu v tabuľkách č. 41 a 42 prílohy č. 6, v tabuľkách č. 53 a 54 prílohy č. 9 a v tabuľke č. 59 prílohy č. 10.
(7) Náklady a výnosy za činnosť podľa § 2 sa u malého subjektu evidujú
a) v elektroenergetike spôsobom ustanoveným v tabuľkách č. 61 a 64 prílohy č. 11,
b) v plynárenstve spôsobom ustanoveným v tabuľkách č. 62 a 64 prílohy č. 11.
(1) Aktíva a pasíva sa vedú vo väzbe na účtovníctvo výrobcu, prevádzkovateľa a dodávateľa na činnosť, s ktorou priamo súvisia, spôsobom podľa príloh č. 1 až 11.
(2) Evidencia aktív a pasív využívaných pre viaceré činnosti sa vedie zo skutočností, o ktorých účtuje výrobca, prevádzkovateľ a dodávateľ vo svojom účtovníctve podľa schválených pravidiel pre ich rozvrhovanie.21)
(3) Súčasťou oddelenej evidencie je aj evidencia majetku, ktorý nespĺňa limit pre zaradenie do kategórie dlhodobého hmotného majetku a dlhodobého nehmotného majetku v súlade s osobitným predpisom.22)
(4) U výrobcu, prevádzkovateľa a dodávateľa okrem malého subjektu sa pri dlhodobom hmotnom majetku a dlhodobom nehmotnom majetku (ďalej len „prevádzkové aktívum“) evidujú skutočnosti podľa tabuľky č. 60 prílohy č. 10.
(5) U malého subjektu sa evidujú skutočnosti o prevádzkovom aktíve v tabuľke č. 63 prílohy č. 11.
(1) Prevádzkové aktívum sa v evidencii uvádza v štruktúre podľa tabuľky č. 4 prílohy č. 1.
(2) Pri prevádzkovom aktíve sa v evidencii uvádza aj technický parameter podľa tabuľky č. 7 prílohy č. 1.
(3) Evidencia prevádzkových aktív podľa tabuliek č. 4 a 5 prílohy č. 1 sa vedie po položkách uvedených v tabuľke č. 60 prílohy č. 10 elektronicky.
(1) Prevádzkové aktívum sa v evidencii uvádza v tomto členení:
a) vedenie,
b) transformátorová stanica,
c) dispečing,
d) ostatné prevádzkové aktívum.
(2) Pri prevádzkovom aktíve podľa odseku 1 písm. a) a b) sa pri každej položke zaradenej do účtovníctva uvádza aj technický parameter uvedený v tabuľke č. 18 prílohy č. 2.
(3) Pri prevádzkovom aktíve podľa odseku 1 písm. a) sa okrem mernej jednotky uvádza aj typ vedenia.
(4) Evidencia prevádzkových aktív podľa tabuliek č. 14 až 17 prílohy č. 2 sa vedie po položkách podľa tabuľky č. 60 prílohy č. 10 elektronicky.
(1) Prevádzkové aktívum evidované na distribúciu elektriny s výnimkou malého subjektu sa v evidencii podľa používania priraďuje k napäťovej úrovni
a) veľmi vysokého napätia,
b) vysokého napätia,
c) nízkeho napätia.
(2) Pri prevádzkovom aktíve sa pri každej položke zaradenej do účtovníctva uvádza aj technický parameter uvedený v tabuľke č. 26 prílohy č. 3.
(3) Okrem mernej jednotky sa uvádza pri
a) vzdušnom vedení aj typ vedenia,
b) káblovom vedení aj typ kábla,
c) transformátorovej stanici aj jej typ a výkon,
d) kompenzačnom rozvádzači jeho výkon.
(4) Evidencia prevádzkových aktív podľa tabuliek č. 23 až 25 prílohy č. 3 sa vedie po položkách podľa tabuľky č. 60 prílohy č. 10 elektronicky.
(1) Prevádzkové aktívum sa vedie samostatne za dodávku elektriny alebo za dodávku plynu odberateľovi elektriny alebo odberateľovi plynu v domácnosti a za dodávku elektriny alebo dodávku plynu odberateľovi elektriny alebo odberateľovi plynu mimo domácnosti s výnimkou malého subjektu v tomto členení:
b) dlhodobý nehmotný majetok.
(2) Po položkách podľa tabuľky č. 60 prílohy č. 10 sa elektronicky vedie evidencia prevádzkových aktív u dodávateľa
a) elektriny podľa tabuliek č. 49 až 52 prílohy č. 8,
b) plynu podľa tabuliek č. 55 až 58 prílohy č. 9.
(1) Prevádzkové aktívum evidované na prepravu plynu sa v evidencii uvádza v tomto členení:
a) plynovod a prípojka,
b) meracie zariadenie mimo hraničnej preberacej stanice a vnútroštátnej prepúšťacej stanice,
c) ostatné plynárenské zariadenie v členení
1. hraničná preberacia stanica,
2. kompresorová stanica,
3. vnútroštátna prepúšťacia stanica,
4. ostatné prevádzkové aktívum.
(2) Pri každej položke podľa odseku 1 písm. a) sa uvádza aj druh materiálu rúry a jej priemer.
(3) Evidencia prevádzkových aktív podľa tabuliek č. 30 až 32 prílohy č. 4 sa vedie po položkách podľa tabuľky č. 60 prílohy č. 10 elektronicky.
(1) Prevádzkové aktívum evidované na distribúciu plynu s výnimkou malého subjektu sa v evidencii uvádza v tomto členení:
b) meracie zariadenie,
1. regulačná stanica,
2. ostatné prevádzkové aktívum.
(2) Pri každej položke podľa odseku 1 písm. a) sa uvádza okrem technického parametra určeného na sledovanie podľa tabuľky č. 36 prílohy č. 5 aj druh materiálu rúry a jej priemer.
(3) Evidencia prevádzkových aktív podľa tabuliek č. 37 až 40 prílohy č. 5 sa vedie po položkách podľa tabuľky č. 60 prílohy č. 10 elektronicky.
(1) Evidencia podľa príloh č. 1 až 11 s výnimkou podľa odsekov 2 a 3 sa prvýkrát vedie za rok 2009.
(2) Informácia podľa § 7 ods. 3, § 8 ods. 3, § 10 ods. 2 a § 11 ods. 2 sa uvádza prvýkrát za rok 2010.
(3) Evidencia nákladov, tržieb a výnosov podľa tabuliek č. 1 a 2 prílohy č. 1 sa u výrobcu elektriny za elektrinu vyrobenú podľa jednotlivých druhov zdrojov vedie prvýkrát za rok 2010.
1) § 2 písm. b) bod 1 zákona č. 656/2004 Z. z. o energetike a o zmene niektorých zákonov v znení neskorších predpisov.
2) § 2 písm. c) bod 1 zákona č. 656/2004 Z. z.
3) § 2 písm. b) bod 7 zákona č. 656/2004 Z. z.
4) § 2 písm. b) bod 10 zákona č. 656/2004 Z. z.
5) § 2 písm. c) bod 15 zákona č. 656/2004 Z. z.
6) § 2 písm. c) bod 16 zákona č. 656/2004 Z. z.
7) § 2 písm. c) bod 19 zákona č. 656/2004 Z. z.
8) § 2 písm. b) bod 20 zákona č. 656/2004 Z. z.
9) § 2 písm. c) bod 18 zákona č. 656/2004 Z. z.
10) § 2 písm. b) bod 5 zákona č. 656/2004 Z. z.
11) § 2 písm. b) bod 8 zákona č. 656/2004 Z. z.
12) § 2 písm. b) body 19 a 24 zákona č. 656/2004 Z. z.
13) § 2 písm. b) body 19 a 25 zákona č. 656/2004 Z. z.
14) § 2 písm. c) bod 4 zákona č. 656/2004 Z. z.
15) § 2 písm. c) bod 5 zákona č. 656/2004 Z. z.
16) § 2 písm. c) bod 8 zákona č. 656/2004 Z. z.
17) § 2 písm. c) body 17 a 25 zákona č. 656/2004 Z. z.
18) § 2 písm. c) body 17 a 26 zákona č. 656/2004 Z. z.
19) § 17 a 17a zákona č. 431/2002 Z. z. o účtovníctve v znení neskorších predpisov.
20) § 13 a 14 zákona č. 431/2002 Z. z.
21) § 19 ods. 4 zákona č. 656/2004 Z. z.
22) § 2 ods. 4 zákona č. 431/2002 Z. z.

References: § 4
 § 2
 § 2
 § 2
 § 3
 § 2
 § 3
 § 2
 § 3
 § 2
 § 7
 § 8
 § 10
 § 11
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 2
 § 17
 § 13
 § 19
 § 2